open-index/open-wikipedia-markdown huggingface dataset:
எல். சந்தானம்

**எல். சந்தானம்** என்பவர் ஓர் தமிழக அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக சோழவந்தான் சட்டமன்றத் தொகுதியில்  1996 தேர்தலில் போட்டியிட்டு வெற்றிபெற்றார். மேலும் இவர் 2001 தேர்தலில், அனைத்திந்திய பார்வார்டு பிளாக் கட்சி சார்பாக உசிலம்பிட்டியில்  போட்டியிட்டு வெற்றிபெற்றார். 
மீண்டும் 2006 தேர்தலில் சோழவந்தான் தொகுதியில் அனைத்திந்திய அண்ணா திராவிட முன்னேற்றக் கழகம் சார்பாக போட்டியிட்டு திமுக வேட்பாளரான பி. மூர்த்தியிடம் தோல்வி அடைந்தார்.
அஇஅதிமுக தலைவி ஜெ. ஜெயலலிதா 2001ஆம் ஆண்டு தேர்தலில் தோழமை கட்சியான பார்வர்டு பிளாக்கு கட்சிக்கு உசிலம்பட்டி தொகுதியை ஒதுக்கியிருந்தார். 
இவர் தனது பார்வர்டு பிளாக்கு கட்சியில் ஏற்பட்ட  பிளவு காரணமாக அக்கட்சியின் பொதுச் செயலாளராக இருந்த இவர் 2006 ல் சோழவந்தான் தொகுதியில் மீண்டும் அதிமுக சார்பாக போட்டியிட்டார். 2006 தேர்தலில் அதிமுக உடன் இணைய தன் கட்சித் தலைமைப் பொறுப்பில் உள்ளவர்களுக்கு ஒப்புதல் இல்லாத காரணத்தினால், இவர் 2001-2006 சட்டமன்றத் தேர்தலில் அதிமுக சார்பில் தனித்துப் போட்டியிட்ட ஒரே பார்வர்டு பிளாக்கு உறுப்பினர் ஆவார். 
சந்தானத்தின் பல்வேறு நடவடிக்கைகளால் அக்கட்சியின் புதிய தலைவர் கார்த்திக் சந்தானத்தை தனது கட்சியிலிருந்து விலக்கிவிட்டார். 
அதன் பின்னர் இவர் அதிமுக கட்சியுடன் மேற்கொண்ட ஒப்பந்தப்படி இவருக்கு ஒரு தொகுதி ஒதுக்கீடு செய்யப்பட்டது. இவருக்கு முதலில் மதுரை மத்தி தொகுதி ஒதுக்கப்பட்டது. ஜெயலலிதா மாநிலம் முழுவதிலும் உள்ள தன் கட்சி உறுப்பினர்களுக்கு 
திருப்தி தரும் வகையில் தொகுதி ஒதுக்கீடு செய்வதில் ஏற்பட்ட மாற்றங்களால், இவருக்கும் தொகுதி ஒதுக்கீடு செய்வதில் மாற்றம் ஏற்பட்டது.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:மதுரை மாவட்ட மக்கள்
எம். வி. கருப்பையா

**எம். வி. கருப்பையா ** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர்  2011 ஆம் ஆண்டு நடந்த சட்டமன்றத் தேர்தலில், சோழவந்தான் தொகுதியிலிருந்து, அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:மதுரை மாவட்ட மக்கள்
வி. ராஜகோபால்

**வி. ராஜகோபால்** (*V. Rajagopal*, பிறப்பு: 1 சூலை 1927) முன்னாள் இந்தியத் துடுப்பாட்ட நடுவர் ஆவார். இவர் 1969ஆம் ஆண்டு இந்தியாவுக்கு எதிராக நியூசிலாந்து விளையாடிய தேர்வுத் துடுப்பாட்டம் ஒன்றில் நடுவராகப் பணியாற்றினார்.

## மேற்கோள்கள்

பகுப்பு:1927 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்ட நடுவர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஒரு முனை மின்சாரம்

**ஒரு முனை மின்சாரம்** (Single-phase electric power) என்பது மின் பொறியியலில் ஒரு மின் வழங்கல் முறையாகும். பெரும்பாலும் வீடுகளுக்கு ஒரு முனை மின்சார இணைப்பே பயன்படுத்தப்படுகிறது. இது ஒருமுனை மின்சாரம் என்றாலும், மின் கம்பத்தில் இருந்து  இரு மின் கம்பிகள் வீட்டிற்கு வரும். இரு கம்பிகள்  இருந்தாலும் ஒன்றில் நேர்மின்சாரம் ( பேஸ்), மற்றொன்றில் எதிர் மின்சாரமும் (நியூட்ரல்) வரும். வீட்டிலுள்ள மின்விளக்குகள், மின்விசிறிகள் போன்றவற்றுக்கு ஒருமுனை மின் ஆற்றல் இணைப்பே போதுமானது. தண்ணீர் இணைப்புகளுக்கு எக்கி (மோட்டார் பம்ப்) பயன்படுத்தினால்கூட ஒருமுனை மின்சக்தியே போதுமானது.

ஒருமுனை மின் ஆற்றல் என்றால் விநாடிக்கு 60 முறை என்று இதில் மின்சாரமும், மின்னழுத்தமும் (வோல்டேஜுவும்) மாறுபடும். இந்தியாவைப் பொறுத்தவரை ஒருமுனை மின்சாரம் 230 வோல்ட் என்கிற அளவில் உள்ளது (அமெரிக்கா என்றால் 120 வோல்ட்தான்).

## மேற்கோள்கள்

பகுப்பு:மின்னியல்
பாசல் அலி

**பாசல் அலி** (Fazl Ali) (19 செப்டம்பர் 1886 – 22 ஆகத்து 1959) இந்திய உச்ச நீதிமன்ற நீதிபதிகளுள் ஒருவர் ஆவார். இந்திய விடுதலைக்கு முன்னரும், இந்திய ஆங்கில அரசின் நீதிபதிகளில் ஒருவராகவும் இருந்தார். 1950களில் அசாம், ஒரிசா மாநில ஆளுநராக இருந்தார். அந்த மாநில எல்லைகளை வகுக்க, முக்கியக் காரணமாக இருந்து, எல்லைப் பிணக்குகளைத் தீர்த்தார்.

## மேற்கோள்கள்

பகுப்பு:இந்திய உச்ச நீதிமன்ற நீதிபதிகள்
பகுப்பு:இந்திய உயர் நீதிமன்ற நீதிபதிகள்
பகுப்பு:1886 பிறப்புகள்
பகுப்பு:1959 இறப்புகள்
ஏ. ஆறுமுகம்

**அ. ஆறுமுகம் ** (*A. Arumugam*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் எடப்பாடி சட்டமன்றத் தொகுதியிலிருந்து, திராவிட முன்னேற்றக் கழக கட்சியின் சார்பாக, 1967 மற்றும் 1971ஆம் ஆண்டுகளில் நடந்த சட்டமன்றத் தேர்தல்களில் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
வே. குணசீலன்

**வே. குணசீலன்** (*V. Gunaseelan*) ஓர் இந்திய அரசியல்வாதி. தனித்தொகுதியான வந்தவாசி சட்டமன்றத் தொகுதியிலிருந்து 2011ஆம் ஆண்டு நடைபெற்ற சட்டமன்றத் தேர்தலில் வெற்றிப் பெற்று சட்டப் பேரவை உறுப்பினராகத் தேர்ந்தெடுக்கப்பட்டார். அனைத்திந்திய திராவிட முன்னேற்றக் கழகம் கட்சியைச் சேர்ந்த இவர்  அக்கட்சியின் பிரதிநிதியாகப் போட்டியிட்டார்.
2016 ஆம் ஆண்டு நடைபெற்ற தேர்தலில் இத்தொகுதியில் ச. அம்பேத்குமார் என்பவர் வென்றார்.

## மேற்கோள்கள்

பகுப்பு:வாழும் மக்கள்
பகுப்பு:திருவண்ணாமலை மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வ. அன்பழகன்

**வ. அன்பழகன்** (*V. Anbalagan*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் தமிழ்நாட்டின் செய்யாறு சட்டமன்றத் தொகுதியில், 1989 மற்றும் 1996 ஆம் ஆண்டு நடைபெற்ற சட்டமன்றத் தேர்தல்களில், திராவிட முன்னேற்றக் கழகம் சார்பில் போட்டியிட்டு, சட்ட மன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:திருவண்ணாமலை மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
எஸ். பி. ஜெயராமன்

**எஸ். பி. ஜெயராமன் ** (*S. P. Jayaraman*) என்பவர் ஓர் இந்திய அரசியல்வாதி ஆவார். இவர் தமிழ்நாடு சட்டமன்ற முன்னாள் உறுப்பினர் ஆவார். 

## அரசியல் வாழ்க்கை
இவர் வந்தவாசி சட்டமன்றத் தொகுதியில் இருந்து, திராவிட முன்னேற்றக் கழகம் சார்பாக 2006 ஆம் ஆண்டு தமிழ்நாடு சட்டமன்றத் தேர்தலில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## தனிப்பட்ட வாழ்க்கை
இவர் செய்யாறை அடுத்த செங்காடு கிராமத்தில் பிறந்தார். புற்று நோயால் பாதிப்புற்று ஓராண்டுகாலம் சிகிட்சைப் பெற்று  அடையாறு புற்றுநோய் மருத்துவமனையில் 2009ஆம் ஆண்டு உயிர்நீத்தார். 

## மேற்கோள்கள்

பகுப்பு:2009 இறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:திருவண்ணாமலை மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பாலா ஆனந்தன்

**பாலா ஆனந்தன்** (*Bala Anandan*) ஓர் இந்திய அரசியல்வாதியும், தமிழ்நாடு சட்டமன்றத்தின் முன்னாள் சட்டமன்ற உறுப்பினரும் ஆவார்.

இவர் வந்தவாசி சட்டமன்றத் தொகுதியிலிருந்து, திராவிட முன்னேற்றக் கழகம் கட்சி சார்பாக, 1996 ஆம் ஆண்டு நடந்த, தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார்.இத்தொகுதியானது பட்டியல் சாதியினரும் பட்டியல் பழங்குடியினரும் போட்டியிடக்கூடிய ஒரு தனித் தொகுதியாகும்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:திருவண்ணாமலை மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
முகில் நீர்த்தாரை

**முகில் நீர்த்தாரைகள்** (*Waterspout*) என்பது சுழல் காற்றின் போது கடல் அல்லது பரந்த நீர்ப்பரப்பின் மேற்பரப்பிலிருந்து செங்குத்தான ஆழ்ந்த தூண்போன்ற (பொதுவாக புனல் வடிவத்தில் மேகம் தோன்றுதல்) வடிவத்தில் வானை நோக்கி நீர் மேலெழும்பும் நிகழ்வு ஆகும். இந்த நீர்த்தாரைகளில் சில திரள்நெருக்க முகிலுடனும் (*cumulus congestus cloud*), சில திரள்வடிவ மேகத்துடனும் (*cloud cumuliform cloud*), மேலும் சில திரள் கார்முகிலுடனும் (*cumulonimbus cloud*) தொடர்பு கொண்டிருக்கக்கூடும். பொதுவாக இவற்றை நீரின் மேல் சுழன்று மேலெழும்பும் சுழல் காற்று என வரையறுக்கலாம். இதனை மேகத்தால் கடல் நீர் உறிஞ்சப்படுதல் என்று எளிதாகக் கூறலாம். .

## பண்புகள் மற்றும் நிகழ்விடங்கள்
நிலப்பகுதிகளில்  விட நீர்ப்பரப்பில் தோன்றும் சுழல் பலவீனமானதாக இருந்தாலும், காற்றிடை புயலியக்கத்தின் (mesocyclones)  போது வலுவான நீர்த்தாரை நிகழ்வுகள் நிகழ்கின்றன.. பெரும்பாலான நீர்த்தாரைகள் நீரை உறிஞ்சாது, அவை தண்ணீர் மீது சிறிய மற்றும் பலவீனமான சுழலும் காற்றுத்தம்பத்தை உருவாக்குகின்றன. வெப்பம் மற்றும் மித வெப்ப மண்டலப் பகுதிகளில் இந்நிகழ்வு நடைபெறுகிறது. ஐரோப்பா, நியூசிலாந்து, அமெரிக்கப் பெரு ஏரிகள், அன்டார்க்டிக்கா உள்ளிட்ட மற்ற இடங்களிலும் அரிய நிகழ்வாக பெரிய உப்பு ஏரியிலும் முகில் நீர்த்தாரை நிகழ்வுகள் நடைபெற்றதற்கான சான்றுகள் கிடைக்கப்பெற்றுள்ளன.

## காரணங்கள்
கடலின் மேல் வீசும் காற்று குளிர்ந்த காற்றாகவும், கடலின் காற்று சற்று வெப்பமாகவும் இருந்தால், கடலில் நீர்த்தாரைகள் எனப்படும் அதிசய நிகழ்வு ஏற்படும். பொதுவாக பருவநிலை மாற்றம் ஏற்படும் போது இதுபோன்ற நிகழ்வுகள் நடைபெறும். மீண்டும் இரண்டு காற்றுகளின் வெப்பநிலையும் சமமாக மாறும் போது, நீர்த்தாரைகள் மறைந்து விடும். இந்த விநோத நிகழ்வின் போது கடலின் நீர் அதிவேகமாக உறிஞ்சப்பட்டு மேகமாக மாறி விடும். இதன் வேகம் பல கிலோ மீட்டராக இருக்கும்.

## காணக்கூடிய வாய்ப்புகள்
அரிதாக நிகழக்கூடிய இந்நிகழ்வை கடற்கரையோரம் வசிக்கும் மக்கள் , மீனவர்கள் , கடலில் பயணம் செல்வோர், வானியல் ஆய்வாளர்கள் ஆகியோர் காண வாய்ப்புகள் அதிகம்.

## மேற்கோள்கள்

## புற இணைப்புகள்
;பொது
* A series of pictures from the boat *Nicorette* approaching the NSW south coast tornadic waterspout.
* A USA Today online article on waterspouts:  https://www.usatoday.com/weather/wspouts.htm 
* Online waterspout article
* Pictures of cold-core waterspouts over Lake Michigan on 30 September 2006. Archived from the original on 10 March 2007.
* Large waterspout off southern Tongatapu, February 2014 
* http://aoss-research.engin.umich.edu/PlanetaryEnvironmentResearchLaboratory/ 
* Experimental Great Lakes Forecast
;Winter waterspout
* A Winter Waterspout *[[Monthly Weather Review]]*, February 1907.

பகுப்பு:வானிலை நிகழ்வுகள்
ஜிம் ரோஜர்ஸ்

**ஜிம் ரோஜர்ஸ்** ( James Beeland "Jim" Rogers, Jr. அக்டோபர் 19, 1942) என்பவர் அமெரிக்கத்  தொழில் அதிபர், பெரும் முதலீட்டாளர், நிதி ஆலோசகர், நூலாசிரியர் மற்றும் உலகம் சுற்றுபவர் ஆவார். ரோஜர்ஸ் ஹோல்டிங்ஸ் அண்ட்  பீலான்ட் என்ற குழுமத்தின் தலைவர். குவாண்டம் பண்ட் பிறருடன் சேர்ந்து தொடங்கியவர். ரோஜர்ஸ் இண்டர்நேஷனல் கம்மாடிடீஸ் இன்டெக்ஸ் என்ற குழுமத்தையும் நடத்தி வருகிறார். இவர் சிங்கப்பூரைத் தலைமையகமாக வைத்து தொழில்கள் நடத்தி வருகிறார்.

## பிறப்பும் படிப்பும்
ரோஜர்ஸ் மேரிலாந்தில் பால்ட்டிமோர் என்னும் ஊரில் பிறந்தார். அலபாமா டெமோபோலிசில் வளர்ந்தார். 1964 இல் யேல் பல்கலைக்கழகத்தில் வரலாற்றில் இளங்கலைப் பட்டம் பெற்றார். வால் ஸ்ட்ரீட்டில்  பணி  செய்தார். 1966 இல் ஆக்சுபோர்டு பல்கலைக்கழகத்தில் மெய்யியல், அரசியல், பொருளாதாரம் பயின்று மீண்டும் இளங்கலைப் பட்டம் பெற்றார் படகு போட்டியில் இவர் தலைமையேற்று வழி நடத்தி ஆக்சுபோர்டு வெற்றிக்குக் காரணமாக இருந்தார்.

## தொழிலதிபராக
1966 முதல் 1968 வரை வியட்நாம் போரின்போது அமெரிக்கப் படையில் எழுத்தராக இருந்து சேவை செய்தார். 1970 இல்  ஆரன்கோல்டு அண்ட் பிளிச்ரோடேர் என்னும்  ஒரு முதலீட்டு வங்கியில் பணி புரிந்தார். 1973 இல் சோரோஸ் என்பவருடன் கூட்டு சேர்ந்து குவாண்டம் பண்ட் என்னும் நிதி நிறுவனத்தைத்  தொடங்கினார். 1998 இல் இவர் ரோஜர்ஸ் பன்னாட்டு கம்மாடிட்டி இன்டெக்ஸ் என்னும் நிறுவனத்தைத் தொடங்கினார்.

## உலகச் சுற்றுப்பயணம்

1990 முதல் 1992 வரை சீனா முழுவதும் தம் மோட்டார் சைக்கிளில் 10000 மைல்கள் தொலைவுப் பயணம் செய்தார். இது கின்னஸ் உலகப் பதிவில் இடம் பெற்றது.  தம் பயண அனுபவங்களை இன்வெஸ்ட்மென்ட் பர்கர் என்னும் பெயரில் நூலெழுதி வெளியிட்டார். 1999 ஆம் ஆண்டு சனவரி முதல் நாளில் தம் உலகப் பயணத்தைத் தம் மனைவியுடன் தொடங்கினார். 116 நாடுகளில் தமது மெர்சிடஸ் மகிழுந்தில் பயணம் செய்து கின்னஸ் உலகப் பதிவில் இடம் பெற்றார். அப்பயணம் 2002 சனவரி 5இல் நிறைவுற்றது. அதனைத் தொடர்ந்து ஒரு நூலையும் எழுதினார். அந்த நூல் நன்றாக விற்பனை ஆனது. கொலம்பியா வணிகப் பள்ளியில் வருகை தரு பேராசிரியராக இருந்தார்.

## எழுதிய நூல்கள்

* ஹாட் கம்மாடிட்டிஸ் 
* அட்வென்சர் கேப்பிடலிஸ்ட் 
* எ புல்  இன் சைனா 
* இன்வெஸ்ட்மென்ட் பைக்கர் 
* கான்ட்ராரியன் இன்வெஸ்டிங் 

## சான்றாவணம்

பகுப்பு:அமெரிக்கத் தொழிலதிபர்கள்
பகுப்பு:1942 பிறப்புகள்
பகுப்பு:வாழும் மக்கள்
பகுப்பு:யேல் பல்கலைக்கழக முன்னாள் மாணவர்கள்
நாடார் மகாஜன சங்கத்தின் எஸ். வெள்ளைச்சாமி நாடார் கல்லூரி

**நாடார் மகாஜன சங்கத்தின் எஸ். வெள்ளைச்சாமி நாடார் கல்லூரி** ( **எஸ். வி. என் கல்லூரி** என்றும் அழைக்கப்படுகிறது) (Nadar Mahaja Sangam S. Vellaichami Nadar College) என்பது இந்தியாவின், தமிழ்நாட்டின், மதுரையின், நாகமலையில்  அமைந்துள்ள ஒரு கல்வி நிறுவனமாகும். இது 1965 ஆம் ஆண்டில் நாடார் மகாஜன சங்கத்தால் தொடங்கப்பட்டது. இக்கல்லூரியானது இளங்கலை மற்றும் முதுநிலை பட்டப் படிப்புகளை வழங்குகிறது. இந்த கல்லூரியானது மதுரை காமராசர் பல்கலைக்கழகத்துடன் இணைவுபெற்றுள்ளது. இது தன்னாட்சி பெற்றதாகவும்,  ஐஎஸ்ஓ 9001: 2008 சான்றளிக்கப்பட்ட நிறுவனமாக உள்ளது. மேலும் 10 மார்ச் 2012 அன்று பெங்களூரில் உள்ள தேசிய மதிப்பீட்டு மற்றும் அங்கீகார கவுன்சில் (என்ஏஏசி) "ஏ" தர அங்கீகாரத்தை  பெற்றது.  

## வரலாறு

சங்க உறுப்பினர்களிடமிருந்து பெறப்பட்ட நன்கொடைகளைக் கொண்டு 1965 ஆம் ஆண்டில் நாடார் மகாஜன சங்கத்தால் இக்கல்லூரி துவங்கப்பட்டது. இக்கல்லூரிக்கு எஸ். வெள்ளைச்சாமி நாடார் ஒரு லட்சம் ரூபாய் நன்கொடை அளித்தார். இதன் துவக்கத்தில் 330 மாணவர்கள்,15 ஆசிரியர்கள்,12 அலுவலக பணியாளர்களுடன் துவங்கப்பட்டது. இக்கல்லூரியை 1965 சூலை 20 அன்று கு காமராசர் திறந்துவைத்தார். 986 ஆம் ஆண்டில், இது இருபாலருக்கான கல்வி நிறுவனமாக மாற்றப்பட்டது, 2007 இல், தன்னாட்சி பெற்றது. இது முதுகலை ஆராய்ச்சி படிப்புகளை வழங்கும் நிறுவனமாகவும் இப்போது உள்ளது. 
1990 ஆம் ஆண்டு, கல்லூரி தனது வெள்ளி விழாவை கொண்டாடியது அதற்கு அப்போதைய தமிழ்நாட்டின் ஆளுநராக இருந்த சுர்ஜீத் சிங் பர்னாலா அவர்கள் சிறப்பு விருந்தினராக பங்கேற்றார். முன்னாள் மத்திய மந்திரி மோகன் குமாரமங்கலம், முன்னாள் முதலமைச்சர்மு.கருணாநிதி, ஜோர்ஜ் பெர்னாண்டஸ் ஆகிய பலர் இந்த கல்லூரிக்கு விஜயம் செய்துள்ளனர்.

## வழங்கப்படும் படிப்புகள்

இந்த வளாகத்தில் 14 வழக்கமான படிப்புகள்(Regular courses) மற்றும் 24 சுயநிதி படிப்புகள் ஆகியவை அடங்கும். இதில் ஏஐசிஇடிஏ -வின் அங்கீகாரம் பெற்ற, எம்பிஏ மற்றும் எம்.சி.ஏ போன்றவையும் அடங்கும்.

## இளங்கலை படிப்புகள்

#இளங்கலை(தமிழ்)
#இளங்கலை(ஆங்கில இலக்கியம்)
#இளங்கலை (பொருளியல்)
#இளங்கலை (வரலாறு)
#இளங்கலை (தாவரவியல்)
#இளங்கலை (கணினி அறிவியல்)
#இளங்கலை (வேதியியல்)
#இளங்கலை (கணிதம்)
#இளங்கலை  (இயற்பியல்)
#இளங்கலை (விலங்கியல்)

## முதுகலை படிப்புகள்

முதுகலை (வரலாறு)
முதுகலை (இயற்பியல்)
முதுகலை (வேதியியல்)

## ஆராய்ச்சி படிப்புகள்

எம்.பில் (வணிகவியல்)
எம்.பில் (வேதியியல்)
எம்.பில் (இயற்பியல்)
எம்.பில் (வரலாறு)

## வேலைவாய்ப்பு

ஆளுமை மேம்பாட்டுத் திட்டங்கள் ஒவ்வொரு இறுதி ஆண்டு மாணவர்களுக்கும் நடத்தப்படுகின்றன.தொழிற்பயிற்சி மற்றும் விருந்தினர்களின் விரிவுரைகளையும் மாணவர்களுக்கு வழங்கி வருகிறது.

## மேலும் காண்க

* மதுரையில் உள்ள கல்வி நிலையங்கள் 

## குறிப்புகள்

பகுப்பு:மதுரை மாவட்டத்திலுள்ள தனியார் கலைக் கல்லூரிகள்
பகுப்பு:மதுரை காமராசர் பல்கலைக்கழக இணைவுக்கல்லூரிகள்
அரியநாயகிபுரம்

**அரியநாயகிபுரம்** (*Arianayagipuram*) என்பது தமிழ்நாட்டில், தென்காசி மாவட்டத்தில் கடையநல்லூர் தாலுகாவில் உள்ள ஒரு சிற்றூர் ஆகும். இது ஒரு கிராம பஞ்சாயத்தாகும். புளியங்குடி (14 கி.மீ), தென்காசி (30 கி.மீ), கடையநல்லுா் (11 கி.மீ), சங்கரன்கோவில் (18 கி.மீ), சுரண்டை (17 கி.மீ) ஆகிய நகரங்கள் இந்த கிராமத்தைச் சுற்றி உள்ளன. இங்கு அதிகமான பல வகையான மலா் உற்பத்தி செய்யப்படுவதால் இது மலா் நகரம் எனப்படுகிறது.

## கல்வி
இக்கிராமத்தில் இந்து நாடார் உறவின் முறை குழுவினரால் நடத்தப்படும் மேல்நிலைப்பள்ளி மற்றும் தொடக்கப்பள்ளி உள்ளது. இப்பள்ளிக்கு அருணாசலபுரம், வடநத்தம்பட்டி, பாம்பு கோவில் சந்தை, பொியசாமிபுரம், மீனாட்சிபுரம் மற்றும் பாறை குளம் ஆகிய கிராமங்களிலிருந்து மாணவர்கள் வருகின்றனர்.

## போக்குவரத்து வசதிகள்
புளியங்குடியிலிருந்து சுரண்டை வழியாக திருநெல்வேலி செல்லும் பேருந்துகள் இவ்வழியாக இயக்கப்படுகிள்றன. இக்கிராமத்திலிருந்து 3.5 கிலோமீட்டா் தொலைவில் பாம்புகோவில்சந்தை இரயில்வே நிறுத்தம் உள்ளது. இரயில்வே நிறுத்தத்தில் மதுரை பயணிகள் இரயில் மற்றும் சென்னை செங்கோட்டை விரைவு இரயில் நின்று செல்கிறது. இதனை பயன்படுத்தி மக்கள் இராஜபாளையம், விருதுநகா், சிவகாசி, மதுரை, சென்னை, தென்காசி, கடையநல்லுா் மற்றும் சங்கரன்கோவில் ஆகிய நகரங்களுக்கு சென்று வருகின்றனா்.

## கோவில்கள்
* விநாயகா் கோயில்
* பிள்ளையார் கோயில்
* வடகாசி அம்மன் திருக்கோயில்
* அருள் முருக சுப்பிரமணிய சுவாமி திருக்கோயில்
* சுடலைமாடசாமி கோவில்
* அருள்மிகு கொடுங்கால மாடசாமி திருக்கோயில்
* சுடலைவீரன் கோயில்
* கிறிஸ்தவ தேவாலயம்
* பிராட்டஸ்டண்டு ஆலயம்
## மேற்கோள்கள்

பகுப்பு:தென்காசி மாவட்டத்திலுள்ள கிராமங்கள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
கே. எல். என். தகவல் தொழில்நுட்ப கல்லூரி

**கே.எல்.என் தகவல் தொழில்நுட்ப கல்லூரி** என்பது 2001 இல் சௌராஷ்ட்ரா சிறுபான்மையின சமூகத்தினரால் உருவாக்கப்பட்ட கல்லூரி ஆகும். இது மதுரையிலுள்ள இருபாலர் கல்வி நிறுவனம்.

## அமைவிடம்
கே.எல்.என் தகவல் தொழில்நுட்ப கல்லூரி மதுரை புறநகர் பகுதியில் அமைந்துள்ளது. மதுரையில் இருந்து 12 கி.மீ தொலைவில் உள்ளது. கே எல் என் பொறியியல் கல்லூரிக்கு அருகில் உள்ளது.

## பாடப்பிரிவுகள்
சௌராஷ்டிரா மொழிச் சிறுபான்மை சமூகத்தைச் சேர்ந்த  கே. எல். என். கிருஷ்ணன் என்பவரது முயற்சியால் 1994ல்  நிறுவப்பட்ட இப்பொறியியல் தகவல் தொழில்நுட்பக் கல்லூரியானது, அகில இந்திய தொழில்நுட்பக் கல்விக் குழு மற்றும் அண்ணா பல்கலைக்கழகம் ஆகியவற்றால் அங்கீகாரம் பெற்றது.

### இளநிலை தொழில் நுட்பப் பாடப்பிரிவுகள்
இக்கல்லூரியில் நான்காண்டு இளநிலை பொறியியல் தொழில் நுட்பப் பாடப்பிரிவில் உள்ளது. அவைகள்:
* தகவல் தொழில் நுட்பப் பொறியியல் 
* கட்டுமானப் பொறியியல் 
* கணிபொறி அறிவியல் & பொறியியல் 
* மின்னணுவியல்
* மின்னணுவியல் மற்றும்  தொலைத்தொடர்பு

### முதுநிலை தொழில் நுட்பப் பாடப்பிரிவுகள்
இக்கல்லூரியில் இரண்டாண்டு முதுகலை பாடப்பிரிவுகள் நான்கு உள்ளது.
* கட்டுமானம் & கட்டுமானப் பொறியியல்
* கணிபொறி அறிவியல் & பொறியியல்
* மின்னணுவியல் மற்றும்  தொலைத்தொடர்பு
* தகவல்தொடர்பு தொழில்நுட்பம்

## பிறவசதிகள்
# காணொளி வசதியுடன் கூடிய நூலகம்
# கணிப்பொறி ஆய்வகம்
# ஆய்வகங்கள்
# உணவகம்
# பொறியியல் வரைதல் மண்டபம்

## பிற கல்லூரிகள்
# கே எல் என் பொறியியல் கல்லூரி
# கே.எல்.என். பட்டதாரி ஆசிரியர் பயிற்சிக் கல்லூரி

## மேற்கோள்கள்

பகுப்பு:சௌராட்டிரர் அமைப்புகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:மதுரை மாவட்டத்திலுள்ள பொறியியல் கல்லூரிகள்
லின்னேயஸ் தோட்டம்

**லின்னேயசு தோட்டம்** அல்லது **லின்னேயசின் தோட்டம்** (*Linnaean Garden* or *Linnaeus' Garden*) (சுவீடிய மொழி: Linnéträdgården) என்று அழைக்கப்பெறும் இந்த பழமைவாய்ந்த தாவரவியல் தோட்டம் சுவீடன் நாட்டின் உப்சாலா பல்கலைக்கழகத்தில் அமைந்துள்ளது. 18 ஆம் நூற்றாண்டில் இத்தோட்டம் மீட்டமைக்கப்பட்டு புகழ்பெற்ற தாவரவியலாளரான காரோலசு லின்னேயசின் வகைப்பாட்டியல் முறைப்படி தாவரவியல் தோட்டமாக மாற்றப்பட்டது.

இத்தோட்டமானது முதன் முதலில் உப்சாலா பல்கலைக்கழகத்தின் மருத்துவத் துறை பேராசிரியரான ஒலவுசு ருத்பெக் என்பவரால் 1655 ஆம் ஆண்டு திட்டமிடப்பட்டு உருவாக்கப்பட்டது. பூங்காவின் அருகிலேயே ஒரு கட்டிடத்தையும் இவர் கட்டினார். 17 ஆம் நூற்றாண்டின் இறுதியில் இத்தோட்டத்தில் கிட்டத்தட்ட 1,800 வகையான பல்வேறு தாவர சிற்றினங்கள் இருந்தன. ஆனால் 1702 ஆம் ஆண்டில் உப்சாலா நகரத்தில் ஏற்பட்ட தீ விபத்தால் இத்தோட்டம் பலத்த சேதமுற்று பல தாவரங்கள் கருகிப்போயின. பின்னர் 1741 ஆம் ஆண்டு கரோலஸ் லின்னேயஸ் இத்தோட்டத்தை புணரமைக்கும் பொறுப்பை ஏற்று தனது சுய யோசனையின் மூலம் இத்தோட்டத்தை மீட்டெடுத்தார். இப்பணி அனைத்தையும் உப்சாலின்னென்சின் தோட்டம் ( *ஓர்தசு உப்சாலின்னென்சிசு* -*Hortus Upsaliensis*) எனும் தனது நூலில் ஆவணப்படுத்தியுள்ளார் (1748).

## மேற்கோள்கள்

## புற இணைப்புகள்
*
*

பகுப்பு:தாவரவியல் பூங்காக்கள்
பகுப்பு:சுவீடனின் புவியியல்
தாலமுத்து

**தாலமுத்து** ( தாளமுத்து என்றும் குறிப்பிடப்படுகிறார்) (1915-1939) என்பவர் பிரித்தானிய இந்தியாவின் சென்னை மாகாணத்தின் முதலமைச்சராக இருந்த இராசாசி  பள்ளிகளில் இந்தியை கட்டாய பாடமாக ஆக்குவதாக 1938 ஏப்ரல் 21 அன்று அறிவித்ததை  எதிர்த்து,  நடந்த இந்தி எதிர்ப்புப் போராட்டத்தின்போது தமிழகத்தில் 1939 
இல் இரண்டாவதாக  உயிர்விட்ட போராளி ஆவார்.

## குடும்பம்
இவர் கும்பகோணத்தைச் சேர்ந்தவர். இவருக்கு வயதான பெற்றோரும் இளம் மனைவியும் இருந்தனர்.

## இந்தித் திணிப்பை எதிர்த்துப் போராட்டமும், சிறையும்

கட்டாய இந்தித் திணிப்பைக் கண்டு கொதித்த தாலமுத்து,  இந்தி திணிப்புக்கு எதிராக நடந்த மறியலில்  கலந்துகொண்டார்.
இதனால் சிறையில் அடைக்கப்பட்டார். சிறையில் இருந்தபோது ஏற்பட்ட வயிற்றுவலி காரணமாக சென்னை அரசு மருத்துவமனையில் தாலமுத்து சேர்க்கப்பட்டார்.

## மரணம்
மருத்துவமனையில் உடல்நிலை மோசமாகி,  கைதியாகவே 1939 மார்ச் 13 அன்று காலமானார். இவரது உடல் சென்னை மூலக்கொத்தளம் சுடுகாட்டில் கட்டாய இந்தித் திணிப்புக்கு எதிரான போராட்டத்தில் முதல் களப்பலியான  நடராசனின் உடல் அடக்கமான இடத்துக்குப் பக்கத்திலேயே அடக்கம் செய்யப்பட்டது.

## விளைவு

மொழிக்கான போராட்டம் ஒன்றில் ஈடுபட்டு கைதியாக முதல் தியாகியாக நடராசனின் மரணம் சூழலை உணர்வு பூர்வமாக்கிவிட்ட நிலையில் இரண்டாவதாக தாலமுத்துவும் இறந்துவிட இம்மரணங்கள் போராட்டத்தை மேலெடுத்துச்செல்ல அடிக்கல்லானது. போராட்டம் மேலும் தீவிரமடையவே, இந்தி பயிற்று மொழி தொடர்பான அரசாணையை 1940 பெப்ரவரி 21 அன்று அரசு திரும்பப் பெற்றது.

இவர்களின் நினைவைப் போற்றும்வகையில் சென்னை எழும்பூரில் தமிழ்நாட்டு அரசுக் கட்டடம் ஒன்றிற்கு **தாளமுத்து நடராசன் மாளிகை** என்று பெயர் சூட்டியுள்ளது.

## இதனையும் காண்க
இந்தித் திணிப்பு எதிர்ப்புப் போராட்டம்
## மேற்கோள்கள்

## வெளி இணைப்புகள்
*தொடரும் மொழிப்போர், மொழிப்போர் / அத்தியாயம் 14 
*மொழிப்போர் தியாகிகள் மண்டபம், சென்னை
*மொழிப்போர் தியாகிகள் வீர வணக்க நாள் கீழப்பழூர் சின்னச்சாமி, விராலிமலை சண்முகத்துக்கு அஞ்சலி, தினமணி, நாள்: ஜனவரி 26, 2014

பகுப்பு:இந்தி எதிர்ப்புப் போராட்டத்தில் உயிரிழந்தவர்கள்
பகுப்பு:1915 பிறப்புகள்
பகுப்பு:1939 இறப்புகள்
ரீடர்ஸ் டைஜஸ்ட்

***ரீடர்ஸ் டைஜஸ்ட் (Reader's Digest)*** என்பது ஒரு அமெரிக்க பொது - குடும்பப் பத்திரிகை ஆகும், இது ஒரு ஆண்டுக்கு பத்து தடவை வெளியிடப்பட்டது. முன்னர் இதன் தலைமையகம் நியூயார்கின், சாப்பாக்வாவில் செயல்பட்ட நிலையில் தற்போது மன்ஹாட்டனின் மிட் டவுனில்  தலைமையிடம் உள்ளது. இந்த இதழ் 1920 ஆம் ஆண்டில்  டிவிட் வாலஸ் மற்றும் லிலா பெல் வாலஸ் ஆகியோரால் நிறுவப்பட்டது.
பல ஆண்டுகளாக, ரீடரின் டைஜஸ்ட் அமெரிக்காவில் அதிக அளவில் விற்பனையான பொழுதுபோக்கு இதழாக இருந்தது; இதை   2009 இல் பெட்டர் ஹோம் அண்டு கார்டன் இதழ் முந்தியது. மேடையார்க் ஆய்வின்படி (2006), ரீடரின் டைஜெஸ்ட் இதழானது ஃபார்ச்சூன், தி வால் ஸ்ட்ரீட் ஜர்னல், பிசினஸ் வீக் மற்றும் இன்க் ஆகியவற்றைக் காட்டிலும் 100,000 டாலர் குடும்ப வருமானம் கொண்ட வாசகர்களில் அதிகமான வாசகர்களைக் கொண்டுள்ளது.

ரீடர்ஸ் டைஜெஸ்ட்டின் உலகளாவிய பதிப்புகள் 70 க்கும் மேற்பட்ட நாடுகளில்  21 மொழிகளில் 49 பதிப்புகளொடு கூடுதலாக 40 மில்லியன் மக்களைச் சென்றடைந்தது. இக்காலகட்டத்தில் இந்த  இதழ் உலகின் 10.5 மில்லியன் எண்ணிக்கையில் விற்பனையைக் கொண்டிருந்தது, இது உலகின் மிகப்பெரிய அளவில் விற்பனையாகும்  இதழாக இருந்தது.

மேலும் இது புடையெழுத்து, எண்ணியல், ஒலிவடிவு, மற்றும் ரீடரின் டைஜெஸ்ட் லார்ஜ் பிரிண்ட் என்ற பெயரில் பெரிய எழுத்தில் வெளியிடப்படுகிறது.   இந்த பத்திரிகை கையடக்கமானதாக, பிற அமெரிக்கப் பத்திரிகைகளில் கிட்டத்தட்ட பாதி அளவு கொண்டது.   எனவே, 2005 இன் கோடைக் காலத்தில், அமெரிக்கப் பதிப்பானது "உங்கள் பாக்கெட்டில் அமெரிக்கா" என்ற முழக்கத்தை ஏற்றுக்கொண்டது.  2008 சனவரியில், இந்த முழக்கம் "நல் வாழ்க்கை பகிர்வு" என மாற்றப்பட்டது.

## வரலாறு
இந்த இதழைத் துவங்கிய, 35 ஆண்டுகள் வரைக்கும், விலையில் எவ்வித மாறுதலும் செய்யவில்லை. இதனால், வாசகர்களிடம் நன்மதிப்பையும், நம்பிக்கையையும் பெறமுடிந்தது. அவரவர்க்கு விருப்பமான பகுதி, இன்ன இன்ன பக்கங்களில் இருக்கும் என்ற நிச்சயமும், வாசகர்களை வெகுவாகக் கவர்ந்தது, அதன் வாசகர்களிடம் இந்தப் பழக்கம், இன்னமும் மாறவில்லை.

இந்த நவீன அவசர உலகில், எதையும் பொறுமையாக, விரிவாகப் படித்துக் கொண்டிருக்க, பெரும்பாலான வாசகர்களுக்கு, நேரம் கிடைக்காது என்பதை உணர்ந்த டேவிட் வேலஸ், எவ்வளவு விரிவான கட்டுரையையும், சுருக்கி, சுவை குன்றாது கொடுக்கத் தூண்டினார். இந்தத் திறன்தான் இன்றும், இந்த இதழுக்கு உறுதுணையாக இருப்பதுடன், வெற்றிக்கும் வித்தாக ஆனது.

## மேற்கோள்கள்

பகுப்பு:ஆங்கில இதழ்கள்
லாங் மார்ச் 5

**லாங் மார்ச் 5** (Long March 5) என்பது சீன நாட்டின் அதிக எடைப் பளுவைத் தூக்கிச் செல்லும் செலுத்து வாகனம் ஆகும்.  இது *சைனா அகதெமி பார் லாஞ்ச் வெகிக்கிள் டெக்னாலஜி* உருவாக்கிய ஒன்றாகும். இந்த செலுத்து வாகனத்தின் திறன் அமெரிக்காவின் டெல்டா IV செலுத்து வாகனத்துடன் ஒப்பிடத் தகுந்ததாகும். 3 நவம்பர் 2016 அன்று இது முதன் முதலில் வெற்றிகரமாக ஏவப்பட்டது.

## வரலாறு
இருபது ஆண்டுகள் திட்டமிட்ட பின்னர் சீன அரசு 2007 ம் ஆண்டில் இத்திட்டத்திற்கு ஒப்புதல் அளித்தது. இது சீனாவின் பெய்ஜிங் நகர் அருகேயுள்ள *தியான்ஜின்* எனும் கடற்கரை நகரில் கட்டுவிக்கப்பட்டது. இதன் முதல் சோதனை ஏவுதல் 16 ஆகஸ்டு 2016 அன்று செய்யபட்டது.

## மேம்பாடு
*லாங் லெகோ* என்பவர் இத்திட்டத்தின் தலைமைப் பொறியாளராக இருந்தார். சீன நாட்டின் தேவைகளை பூர்த்தி செய்யும் விதத்தில் இச்செலுத்து வாகனம் உருவாக்கப்பட்டது. இதன் மூலம் அடுத்த 20 முதல் 30 ஆண்டுகளில்  அதிக எடையுடையவற்றை பூமியின் தாழ் வட்டப்பாதைக்கும் புவிநிலைச் சுற்றுப்பாதைத் திட்டஙளுக்கும் பயன்படுத்த இயலும். 2001 இல் அறிவிக்கப்பட்ட இத்திட்டம் இதன் தொடக்க மேம்பாட்டினை 2002 ஆம் ஆண்டில் தொடங்கியது. இத்திட்டத்திற்கான நிதி ஒதுக்கீடு 2007 ஆண்டில் செய்யப்பட்டது.

## ஏவுதல் விவரம்

## மேற்கோள்கள்

பகுப்பு:சீன விண்வெளிக்கலங்கள்
பாஜிராவ்

**பேஷ்வா பாஜிராவ்** (1720 – 1740), மராத்தியப் பேரரசின்  மூன்றாம் பேஷ்வா பாலாஜி விஸ்வநாத்தின் மகனும், பேரரசின் நான்காவது பேஷ்வாவும் ஆகும். இவர் தமது 20வது வயதில் தலைமை அமைச்சராகப் பொறுப்பேற்றுக் கொண்டவர். இவர் கண்ட போர்க்களங்களில் எதிலும் தோல்வியை சந்தித்திராதவர்.

பேஷ்வா பாஜிராவ் காலத்தில், தக்காணத்தின் ஆறு மாகாணங்களில் *சௌத் வரி*  மற்றும் *சர்தேஷ்முகி வரி*  எனும்  நிலவரி வசூலிக்கும் உரிமை முகலாயர்களிடமிருந்து  மராத்தியர்கள் பெற்றனர்.

## ஊடகங்களில்
பாஜிராவ் வாழ்க்கை வரலாறு, சாதனைகள் குறித்து சனவரி 2007 முதல் இந்தி மொழியில் தொலைக்காட்சித் தொடர் வெளியானது. 

## இதனையும் காண்க
* பாலாஜி விஸ்வநாத்
* பாலாஜி பாஜி ராவ்
* பேஷ்வா
* மராத்தியப் பேரரசு
* மராத்திய அரச குலங்கள் மற்றும் அரசுகள் பட்டியல்

## மேற்கோள்கள்

## வெளி இணைப்புகள்
*Peshwa Bajirao - காணொளி

பகுப்பு:1700 பிறப்புகள்
பகுப்பு:1740 இறப்புகள்
பகுப்பு:மராட்டியப் பேரரசு
*
பகுப்பு:மராத்தியர்கள்
எர்பர்ட்டு என்றி டவ்

**எர்பர்ட்டு என்றி டவ்** (*Herbert Henry Dow*, 26 பிப்ரவரி 1866 - 15 அக்டோபர் 1930) என்பவர் ஒரு அமெரிக்க வேதியியற்றுறைத் தொழிலதிபர். டவ் கெமிக்கல் கம்பெனி என்னும் பன்னாட்டு வேதியியல் நிறுவனத்தைத் தோற்றுவித்தமைக்குப் பெயர்பெற்றவர். அமெரிக்காவில், ஒகையோ மாநிலத்தில் உள்ள கிளீவ்லாந்து நகரத்தின் கேசு வெசுட்டர்ன் ரிசர்வுப் பல்கலைக்கழகத்தில் படித்துப் பட்டம் பெற்றாவர். பலவித வேதியியல் செயல்முறைகளையும், வேதிச்சேர்மங்களையும், விளைபொருள்களையும் கண்டுபிடித்த பெருமை மிக்கவர். அதோடு ஒரு வெற்றிகரமான தொழிலதிபராகவும் திகழ்ந்தவர்.

## மேற்கோள்கள்

பகுப்பு:1866 பிறப்புகள்
பகுப்பு:1930 இறப்புகள்
பகுப்பு:அமெரிக்கக் கண்டுபிடிப்பாளர்கள்
பகுப்பு:அமெரிக்க வேதியியலாளர்கள்
பகுப்பு:அமெரிக்கத் தொழிலதிபர்கள்
பிரீத் பராரா

**பிரீத் பராரா** (*Preetinder Singh "Preet" Bharara*, பிறப்பு: அக்டோபர் 13 1968) அமெரிக்க வழக்கறிஞர். 2009 முதல் 2017 வரை நியூயார்க்கு தெற்கு மாவட்ட  அரசு வழக்கறிஞராகப் பணி புரிந்தார். இவர் இந்திய வம்சாவளியைச்  சேர்ந்தவர் ஆவார். பொது வாழ்வில் நிலவும் ஊழல், வால் ஸ்ட்ரீட் குற்றங்கள் போன்ற தீமைகளை எதிர்த்து வெளிப்படையாகச் செயல்பட்டவர். அமெரிக்க முன்னாள் குடியரசு தலைவர் பராக் ஒபாமா இவரை அரசு வழக்கறிஞராக அமர்த்தினார்.

## பிறப்பும் படிப்பும்
சீக்கியத் தந்தைக்கும் இந்து தாய்க்கும் பஞ்சாப் மாநில பிரோஸ்புர் என்னும் ஊரில் பிறந்தார். 1970 இல் இவருடைய பெற்றோர் அமெரிக்காவில் குடியேறினார்கள். நியூ செர்சியில் வளர்ந்த பிரீத் பராரா ஆர்வர்டு கல்லூரியில் இளங்கலைப் பட்டமும், கொலம்பியா சட்டப் பள்ளியில் படித்து வழக்கறிஞர் பட்டமும் பெற்றார்.

## நீதித்துறைப் பணிகள்
நியுயார்க்கு தென் மாவட்டத்திற்கான அமெரிக்க அரசு வழக்கறிஞர் பொறுப்பை 2009  ஆம் ஆண்டு ஆகஸ்ட் மாதத்தில் ஏற்றுக் கொண்டார். ஆயுதக்கடத்தல், கஞ்சா கடத்தல், பயங்கரவாதச் செயல்கள் ஆகியவற்றைத் தடுக்கவும் கண்டு ஆராயவும் 25 நாடுகளுக்கு அதிகாரிகளை அனுப்ப உத்தரவிட்டார்.

பங்குச் சந்தைகளில் சட்டத்திற்கு முரணாக உள் வணிகத்தைத் தடுத்து நிறுத்த குற்றம் இழைப்போரைத் தண்டித்தார். சிட்டி பாங்கு, அமெரிக்கன் பாங்கு ஆகியவற்றின் முறையற்ற செயல்களுக்கு விசாரணை நடத்தித் தண்டனைகள் வழங்கினார். தேர்ந்தெடுக்கப்பட்ட செனட்டர்கள் மற்றும் காவல் துறை உயர் அதிகாரிகள் செய்த ஊழல் வழக்குகள் மீது உசாவல் நடத்தி உரிய தண்டனை வழங்கினார்.

இந்தியத் தூதர் தேவயானி கோபர்கடே சம்பவம் நடந்தபோது சட்டப்படி பிரீத் பராரா நடந்துகொண்டார். மேட் ஆப் போன்சி மற்றும் ஜேபி மார்கண் சேஸ் ஆகிய வழக்குகளும் இவர் காலத்தில் ஏற்பட்டன.

## பதவிப் பறிப்பு
அமெரிக்காவில் புதிய அதிபராக டிரம்ப் தேர்ந்தெடுக்கப்பட்ட பிறகு பல்வேறு பதவிகளுக்குப் புதிய அதிகாரிகளை நியமனம் செய்து வந்தார். இந்நிலையில், பராரா உட்பட முந்தைய அதிபர் பராக் ஒபாமா நிர்வாகத்தால் நியமிக்கப்பட்ட 46 அரசு வழக்கறிஞர்களை உடனடியாகப் பதவி விலக துணை சட்டமா அதிபர் உத்தரவிட்டார். இதற்குப் பராரா மறுப்பு தெரிவித்திருந்தார். இந்நிலையில், பராராவின் பதவி பறிக்கப்பட்டது. அமெரிக்காவில் புதிய அதிபராக டிரம்ப் தேர்ந்தெடுக்கப்பட்ட பிறகு பல்வேறு பதவிகளுக்குப் புதிய அதிகாரிகளை நியமனம் செய்து வந்தார். ஆனாலும், பராரா தொடர்ந்து அந்தப் பதவியில் நீடிக்கலாம் எனக் கூறியிருந்தார். இந்நிலையில் திடீரென அவரது பதவி பறிக்கப்பட்டது.

## மேற்கோள்கள்

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:அமெரிக்க வழக்கறிஞர்கள்
பகுப்பு:இந்திய அமெரிக்கர்கள்
அர்-ராத்

**சூரா அர்-ராத்** (*Sūrat ar-Raʻd*, , "இடி") என்பது திருக்குர்ஆன் உடைய 13ஆவது அத்தியாயம் (சூரா) ஆகும். இது 43 வசனங்களைப் பெற்றுள்ளது. இது முகத்தத் என்னும் திருக்குர்ஆன் 
உடைய முகப்பு எழுத்துக்களைக் கொண்டுள்ளது. இந்த அத்தியாயமானது உண்மையின் சக்தி மற்றும் பொய்மையின் பலவீனம் ஆகியவற்றை விளக்குவதை முக்கிய நோக்கமாகக் கொன்டுள்ளது. இது 'இறைவன் ஒருவனே' என்னும் கொள்கை, இறைவனின் செய்தி, இறுதித் தீர்ப்பு நாள், தண்டனைகள் ஆகியவற்றை உறுதிப்படுத்துவதாக உள்ளது. 
சக்தி மற்றும் நிலைப்புத்தன்மை, பலவீனம் தவறுகள்(எத்தகைய தன்மையுடன் வெளிப்படுத்தியிருந்தாலும் சரி) , மேலும் பொய்யான கவர்ச்சிகரமான மாயைகள் ஆகியவற்றை மையமாகக் கொண்டு இந்த அத்தியாயம் சுழல்கிறது. 

நாம் பொய்மையினால் ஏற்படும் பொய்யான கவர்ச்சிகரமான மாயைகள் ஆகியவற்றால் ஏமாறக்கூடாது என்பதை வலியுறுத்துகிறது. ஏனெனில் நீக்க முடியாத அளவுக்கு பொய்மையானது உலகம் முழுவதும் பிரகாசமான ஒளியுடன் பரவி இருக்கிறது.

## வெளி இணைப்புகள்
*Surah Ar-Ra'd Mp3 

## மேற்கோள்கள்

பகுப்பு:திருக்குர்ஆன்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இப்ராகிம் (சூரா)

**சூரா இப்ராகிம்** (*Sūrat Ibrāhīm*, , "இப்றாகீம்") என்பது திருக்குர்ஆன் உடைய 14ஆம் அத்தியாயமாகும். இது 52 வசனங்களைப் பெற்றுள்ளது. இது மக்கான் சூரா என்றும் அழைக்கப்படுகிறது.

ஒரு மனிதனின் மனதில் உள்ளதை இறைவன் மட்டுமே அறிவான். அதாவது மற்றவர்கள் கூறும் வார்த்தைகளை நல்ல  எண்ணத்துடனும், நம்பிக்கையுடனும், அப்படியே ஏற்றுக்கொள்ளுங்கள். அதில் உள்ளவற்றை இறைவன் அறிவான்.(14:38)

## பெயர்
இந்த அத்தியாயத்தின் பெயர் அரபி மொழியில் ஸூரா இப்ராகிம் எனவும் ஆங்கிலத்தில் ஆபிரகாம் அத்தியாயம் எனவும் அழைக்கப்படுகிறது. இந்த அத்தியாயத்தில் ஆபிரகாம் பற்றி கூறப்பட்டுள்ளதால் ஸூரா இப்ராகிம் எனப் பெயரிடப்பட்டுள்ளது.

## மேற்கோள்கள்

பகுப்பு:திருக்குர்ஆன்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
குருதிப்புனல் (புதினம்)

**குருதிப்புனல்** (*Kuruthipunal*) என்பது இந்திரா பார்த்தசாரதியால் எழுதப்பட்ட ஒரு தமிழ்ப் புதின நூலாகும். 1968 இல் தஞ்சாவூர் மாவட்டத்தில் இடம்பெற்ற கீழ்வெண்மணிப் படுகொலைகளை மையமாகக் கொண்ட ஒரு புரட்சிப் புதினம் ஆகும். இப்புதினத்திற்கு 1977 ஆம் ஆண்டு சாகித்திய அகாதமி விருது வழங்கப்பட்டது. இப்புதினத்தின் ஊக்கத்தினால் கண் சிவந்தால் மண் சிவக்கும் என்ற தமிழ்த் திரைப்படம் வெளியானது. இத்திரைப்படத்திற்கு 1983 ம் ஆண்டு சிறந்த அறிமுக இயக்குனரின் முதல் திரைப்படத்திற்கான இந்திராகாந்தி விருது வழங்கப்பட்டது. இப்புதினம் ஆங்கிலம், இந்தி, வங்காளம், ஒாியா, குஜராத்தி, மலையாளம் போன்ற பன்மொழிகளில் மொழிப்பெயா்க்கப்பட்டது.

## மேற்கோள்கள்

பகுப்பு:சாகித்திய அகாதமி விருது பெற்ற தமிழ் நூல்கள்
பகுப்பு:வரலாற்றுத் தமிழ்ப் புதினங்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:திரைப்படமாக்கப்பட்ட இந்தியப் புதினங்கள்
பகுப்பு:சாகித்திய அகாதமி விருது பெற்ற படைப்புகள்
மலைப்பாறை (திருக்குர்ஆன்)

**ஸூரா அல்-ஹிஜ்ர்** (*Sūrat al-Ḥijr*, , "மலைப்பாறை") இது திருக்குர்ஆன் உடைய 15ஆவது அத்தியாயம் ஆகும். இதில் மொத்தம் 99 வசனங்கள் உள்ளன.

## வரலாறு
இது முகம்மது நபி அவர்கள் மெக்காவில் தங்கியிருந்த இறுதி ஆண்டில் 12ஆவது அத்தியாயம் இறைவனிடமிருந்து பெறப்பட்டதாக நம்பப்படுகிறது. இது இறைவனால் ஆரம்ப காலத்தில் அருளப்பெற்ற அத்தியாயம் ஆகும். இந்த அத்தியாயம் முகம்மது நபி மெக்காவில் தங்கியிருந்த காலத்தில் அவருக்கு முன்காணாத புதுத் தரிசனம் கிடைத்தது உறுதிப்படுகிறது. இதே காலகட்டத்தில் இவருக்கு இசுலாத்தில் கடவுள் என்னும் இறை வாழ்த்து அதிதியாயமும் இறைவனால் அருளப்பட்டுள்ளது.

## நம்பிக்கை
இது இறைவனால் அருளப்பெற்ற அத்தியாயமாதலால் இறைவனைத் துதிக்கும் சுருக்கமான ஒலி இயைபு உடைய வசனங்களைக் கொண்டுள்ளது. மேலும் இறைவனால் செயல்திறன் மிக்க ஆற்றலுடைய வார்த்தைகளுடன் வெகு விரைவில் முகம்மது நபி அவர்களுக்கு அருளப்பெற்றது என்பது இஸ்லாமியர்களின் நம்பிக்கையாகும்.

## தொகுப்பு
# 1-3 நம்பிக்கையற்றவர்கள் ஒரு நாள் தங்களை முஸ்லிம்களாக மாற விரும்புவார்கள். 
# 4-5 ஒவ்வொரு தேசத்திற்கும் அதன் கிருபை நாள் உண்டு.
# 6 காஃபிர்களால் (குரேஷிகள்) பேய் பிடித்ததாக முகமது மீது குற்றம் சாட்டப்பட்டது.
# 7 ஒரு உண்மையான தீர்க்கதரிசி தேவதூதர்களுடன் வந்திருப்பார் என்று அவிசுவாசிகள் கூறுகின்றனர்.
# 8 தேவதூதர்கள் ஆர்வத்தை திருப்திப்படுத்த அனுப்பப்படவில்லை, ஆனால் நியாயத்தீர்ப்பை வழங்குவதற்காக அனுப்பப்படுகிறார்கள்.
# 9 கடவுள் குர்ஆனை வெளிப்படுத்துபவர் மற்றும் பாதுகாப்பவர்.
# 10-11 முன்னாள் தீர்க்கதரிசிகள் ஏளனமாக சிரித்தனர்.
# 12-15 ஏளனம் செய்த குரைஷிகள் நீதி கண்மூடித்தனமானார்கள்.
# 16-20 தேவன் வானத்திலும் பூமியிலும் தம்முடைய மகிமையை அறிவிக்கிறார்.
# 21-22 அவர் இயற்கையின் ஒவ்வொரு பகுதியிலும் செயலில் உள்ளார்.
# 23-25 ​​அவர் வாழ்க்கை, மரணம் மற்றும் நியாயத்தீர்ப்பின் கடவுள்.
# 26-29 மனிதர்கள் களிமண்ணால் படைக்கப்பட்டதாக கடவுள் கூறுகிறார் - நெருப்பின் ஜின்.
# 29-33 இப்லீஸ், வானதூதர்களைப் போலல்லாமல், ஆதாமுக்கு ஸஜ்தா செய்ய மறுக்கிறார்.
# 34-38 அவர் சபிக்கப்பட்டார் மற்றும் தீர்ப்பு வரை ஓய்வு பெற்றார்.
# 39-40 சாத்தான் மனிதர்களை மயக்கும் தன் நோக்கத்தை கடவுளிடம் கூறுகிறான்.
# 41-42 தேர்ந்தெடுக்கப்பட்டவர்கள் சாத்தானின் சக்தியிலிருந்து பாதுகாப்பாக உள்ளனர்.
# 43-44 நரகத்தின் ஏழு வாயில்கள் சாத்தானின் சீடர்களைப் பெறும்.
# 45-50 உண்மையான விசுவாசிகளுக்கு பரதீஸ் சந்தோஷங்கள் காத்திருக்கின்றன.
# 51-77 ஆபிரகாம் மற்றும் லோத்தின் மோதலின் கதை.
# 78-79 நம்பாத மீதியானியர்கள் அழிக்கப்படுகிறார்கள்.
# 80-81 அல் ஹிஜ்ரின் கேலி செய்யும் மக்கள் தங்கள் தீர்க்கதரிசிகளை அற்புதங்களுடன் நிராகரிக்கிறார்கள்.
# 82-84 பாறையால் வெட்டப்பட்ட வீடுகள் அவர்களைக் காப்பாற்றத் தவறிவிட்டன.
# 85-86 வானமும் பூமியும் நீதியில் படைக்கப்பட்டன.
# 87 ஏழு வசனங்களை (அல்-ஃபாத்திஹா) திரும்பத் திரும்பக் கட்டளையிடவும்.
# 88-90 முஹம்மது காஃபிர்களின் செழிப்பைக் கருத்தில் கொள்ளவில்லை.
# 91-93 கடவுளின் எதிரிகள் நிச்சயமாக தண்டிக்கப்படுவார்கள்.
# 94-96 முஹம்மது தைரியமாக பிரசங்கிக்க கட்டளையிட்டார்.
# 97-99 மரணம் வரை கடவுளைப் போற்றிப் பணியுமாறு அவர் அறிவுறுத்தப்படுகிறார்.

## மேற்கோள்கள்

## வெளி இணைப்புகள்
*சூரா அல்-ஹிஜ்ர் Mp3 

பகுப்பு:திருக்குர்ஆன்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஈ. எல். ஆதித்தன்

**ஈ. எல். ஆதித்தன்** () (இறப்பு: 12 நவம்பர் 2015) தென்னிந்தியத் தமிழ்த் திரைப்பட நடிகர் ஆவார்.

## வாழ்க்கைக் குறிப்பு
ஆதித்தனின் இயற்பெயர் மலைப்பெருமாள். இவர் தமிழ்நாடு, காரைக்கால் மாவட்டம், திருமலைராயன்பட்டினத்தைச் சேர்ந்தவர். இவர் கொழும்பு புனித பெனடிக்ட் கல்லூரியில் கல்வி பயின்றவர். பள்ளியில் படிக்கும் போது நாடகங்களில் நடித்து பல பரிசுகளைப் பெற்றிருக்கிறார்.
இவருக்கு சந்திரா, பத்மா என இரண்டு மனைவிகளும், 5 மகன்களும், 4 மகள்களும் உள்ளவர்.

ஆதித்தன் 1965 ஆம் ஆண்டில் விளக்கேற்றியவள் திரைப்படத்தில் கதாநாயகனாக நடித்தார். தாய்வீட்டு சீதனம் (1975), தாயும் மகளும், தனிப்பிறவி உட்பட பல படங்களில் வில்லன் வேடங்களில் நடித்தார்.

## மேற்கோள்கள்

பகுப்பு:2015 இறப்புகள்
பகுப்பு:தமிழ்த் திரைப்பட நடிகர்கள்
ஜே-கோடு

நீள்வட்ட வரைவுகளின் எண்ணியல் ஆய்வில், *R* வலயத்தின்மீதான **ஜே-கோடு** *' *j*-line)* என்பது பருநிலை மட்டுகள் திட்டம் ஆகும். இது மட்டுகளின் சிக்கல் சார்ந்த தாகும். இச்சிக்கல், R  மேலமைந்த நீள்வட்ட வரைவுகளின் சம உருவியல் வகையினங்கள் அடக்கிய கணத்துக்கு  R வலயத்தை அனுப்புவதைச் சார்ந்தமைகிறது. சிக்கலெண்களினால் அமையும் நீள்வட்ட வரைவுகள் சம உருவியலாக அமைதல்,  அவற்றின் ஜே மாறிலிகளொத்துபோனல் மட்டுமே இயலும். நீள்வட்ட வரைவுகளின்  ஜே மாறிலிகளை அளபுருபன்களாக்கும் உயர்நுண்ணறு வெளி \mathbb{A}^1_j பருநிலை மட்டு வெளியை விளைவிக்கும்.  என்றாலும், இது சம உருவியலான நீள்வட்ட வரைவுகளுடன் இருப்பதால் உயர்நுண் வெளி ஆகவியலாது. ஆனால், இது நீள்வட்ட வரைவுகளின் மட்டு அடுக்கைக் கட்டாயமாகக் கட்டியமைக்கிறது.

இது, பின்வருமாறு \Gamma(1) எனும்   ஒப்புநிலைத் துணைக்குலத்துடன்  உறவுடையதாகும்:

: M([\Gamma(1)]) = \mathrm{Spec}(R[j]) 

இங்கு,  j=0 என்பது \mathbb{Z}[\zeta_3] ஆல் சிக்கலெண்முறையில் பெருக்கபட்டும்  j=1728 என்பது \mathbb{Z}[i] ஆல் சிக்கலெண்முறையில் பெருக்கபட்டும்   அமையுமாறு,  *j*-மாறிலி இயல்பாக்கப்படுகிறது.

இந்த *j*-கோடு,  X_0(1) எனும் 1 இன் மட்டச் செவ்வியல் மட்டு வரைவின் ஆயத்தொலைவுகளைத் தருகிறது; மேலும், இது சிக்கலெண் மட்டு வெளி வீழல்கோடு \mathbb{P}^1_{/\mathbb{C}} என்பதற்குச் சம  உருவியலாகவும் அமைகிறது. 
 
## மேற்கோள்கள்

பகுப்பு:நுண்புல இயற்கணிதம்
பகுப்பு:எண் கோட்பாடு
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
துரை சந்திரசேகரன்

**துரை சந்திரசேகரன்** (*Durai Chandrasekaran*) என்பவர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் திராவிட முன்னேற்றக் கழகம் சார்பாக திருவையாறு சட்டமன்றத் தொகுதியில் 1989 சட்டமன்றத் தேர்தல், 1996 சட்டமன்றத் தேர்தல், 2006 சட்டமன்றத் தேர்தல், 2016 சட்டமன்றத் தேர்தல் மற்றும் 2021 சட்டமன்றத் தேர்தல் ஆகிய தமிழ்நாடு சட்டமன்ற தேர்தல்களில் போட்டியிட்டு ஐந்து முறை வெற்றி பெற்றுள்ளார்.

துரை சந்திரசேகரன் 1991 சட்டமன்றத் தேர்தலில் தனக்கு எதிராக போட்டியிட்ட அதிமுகவை சார்ந்த பி. கலியபெருமாளிடம் தோல்வியடைந்தார். இதன் பிறகு 2001 சட்டமன்றத் தேர்தலில் மீண்டும் அதிமுக வேட்பாளர் அய்யாறு வாண்டையாரிடம் தோல்வியடைந்தார். 2011 சட்டமன்றத் தேர்தலில் திமுக ஆட்சி மீது மக்களிடையே ஏற்பட்டிருந்த கடுமையான அதிருப்தியால் அத்தேர்தலில் திமுக சார்பில் அன்றைய முதல்வர் மு. கருணாநிதி இவருக்கு போட்டியிட வாய்ப்பளித்தும் போட்டியிடாமல் விலகினார். அதன் பிறகு 2016 சட்டமன்றத் தேர்தல், 2021 சட்டமன்றத் தேர்தலில் தொடர்ந்து திமுக சார்பில் வெற்றி பெற்று சட்டமன்ற உறுப்பினராக உள்ளார். அதனுடன் சேர்த்து துரை சந்திரசேகரன் தற்போது தஞ்சாவூர் மாவட்ட தெற்கு பகுதி தி.மு.க. செயலாளராக உள்ளார்.

## சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:தஞ்சாவூர் மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1959 பிறப்புகள்
ஆர். சுவாமிநாத மேற்கொண்டார்

**ஆர். சுவாமிநாத மேற்கொண்டார்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1957 மற்றும் 1962 ஆகிய ஆண்டுகளில் நடைபெற்ற தமிழ்நாடு சட்டசபைத் தேர்தல்களில், தஞ்சாவூர் மாவட்டம், திருவையாறு சட்டமன்ற தொகுதியிலிருந்து, இந்திய தேசிய காங்கிரஸ்  வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் தஞ்சாவூர் மாவட்டத்திலுள்ள கூனாம்பட்டி என்ற கிராமத்தில் பிறந்தார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தஞ்சாவூர் மாவட்ட மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
ஜி. இளங்கோவன்

**கோ. இளங்கோவன்** (*G. Elangovan*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1971 மற்றும் 1977 ஆம் ஆண்டுகளில் நடந்த சட்டமன்றத் தேர்தல்களில், திருவையாறு சட்டமன்றத் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## தேர்தல் செயல்பாடு
### 1971

### 1977

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:தஞ்சாவூர் மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
நிகழ்வு அமைப்பு

கணிதம் மற்றும் கணினி அறிவியலில், **நிகழ்வு அமைப்பு** (*event structure*) என்பது நிகழ்வுகளின் கணத் தொகுப்பாகும். இவற்றில் சில ஒன்றை நிகழ்த்திய பின் மட்டுமே மற்றொரு நிகழ்வு நிகழ்த்த இயலும் (நிகழ்வுகள் ஒன்றையொன்று சார்ந்தது). சில நிகழ்வுகள் ஒருசேர நிகழ்த்தப்பட முடியாமலும் உள்ளன (ஒன்றையொன்று விலக்கும் நிகழ்வுகள்).

## வரையறை
ஒரு நிகழ்வு அமைப்பு என்பது (E,\leq,\#) 
* ஒரு கணம் E நிகழ்வுகள் 
* E ல் பகுதி வரிசை தொடர்பை இயல்பான சார்ந்திருக்கும் என்கிறோம்  
* மீண்டும் திருப்பாத சமச்சீர் தொடர்பை  \# முரண்பாடு/பொருந்தாதவை என்கிறோம்
இதிலிருந்து
* *முடிவுறு வகை*: ஒவ்வொரு நிகழ்வுகள் e\in E,  [e]=\{f\in E|f\leq e\} eE ல் கணம் e முன்னி, ஒரு முடியுறு
* *மரபு முரண்பாடு : ஒவ்வொரு நிகழ்வுகள்  *d,e,f\in E,  d\leq e மற்றும் d\# f எனில் e\# f.

## மேலும் பார்க்க
* ஈருறுப்ப தொடர்பு
* கணித அமைப்பு

## மேற்கோள்கள்
* 

பகுப்பு:கணினித் துறைச்சொற்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கணிதம்
அன்றாட வாழ்வின் வரலாறு

**அன்றாட வாழ்வின் வரலாறு** (*Alltagsgeschichte*, *History of everyday life*) என்பது 1980களில் குறிப்பாக செருமானிய வரலாற்றாசிரியர்கள் மத்தியில் அதிகமாக இருந்த அறிவியல் வளர்ச்சியின் ஒரு வடிவமாகும். இது செருமானிய வரலாற்று அறிஞர்களான ஆல்ஃப் லூட்கி, ஆன்சு மெடிக் ஆகியோரால் நிறுவப்பட்டது.

இந்தச் சொல் இடாய்ச்சு மொழியிலிருந்து வந்தது. "ஆல்ட்டாக்" என்பதன் பொருள் *அன்றாட வாழ்க்கை* என்பதைக் குறிக்கும். இதனால் இது அன்றாட வரலாறு என மொழிபெயர்க்கப்பட்டுள்ளது. ஆல்ட்டாஜெஸ்சிட்டி என்பதன் முழுமையான பொருள், "கீழிருந்து வரலாறு" என்ற பரந்த மார்க்சிய வரலாற்றுப் பள்ளி பகுதியாகக் கருதப்படலாம்.

ஆல்ட்டாஜெஸ்சிட்டி என்பதன் குறிக்கோள், சமூகத்தில் சாதாரண மக்களின் நாளாந்த அனுபவங்கள் மற்றும் அச்சமூகத்தில் ஏற்படும் பரந்த சமூக, அரசியல் மாற்றங்களுக்கிடையேயான இணைப்புகளைக் கண்டுபிடிப்பதாகும். இதனை மேற்கொள்ள மிகப்பெரும் பரந்த முயற்சி தேவைப்படுவதால், சிறிய அளவிலான வரலாற்றுத் தொடர்புகள் மூலம் இது மேற்கொள்ளப்படலாம். இதனால் இது நுண்வரலாற்றின் ஒரு வடிவமாகிறது.

## வெளியீடுகள்
**The History of Everyday Life* by German historian Alf Lüdtke

## மேற்கோள்கள்

பகுப்பு:வரலாற்றின் புலங்கள்
பகுப்பு:வரலாற்றுவரைவியல்
பகுப்பு:சமூக வரலாறு
ரொட்டி ஜான்

**ரொட்டி ஜான்** என்பது ஒரு வகை உணவாகும். இந்த உணவு மலேசியா, சிங்கப்பூர் மற்றும் புரூனே ஆகிய நாடுகளின் புகழ்பெற்ற உணவாகும். இது  ஆம்லட் சான்விச் போன்ற உணவாகும். *ரொட்டி* என்பது இந்தி, உருது மற்றும் மலாய் மொழிச் சொல்லாகும்.

## சேர்மானப் பொருட்கள்
இதில் சேர்மானப் பொருட்களாக, மிகச் சிறிதாக நறுக்கிய கோழிக் கறி அல்லது ஆட்டுக் கறி, வெங்காயம், தக்காளி அல்லது மிளகாய்ச் சாறு மற்றும் ரொட்டி ஆகியவை அடங்கும்.

## பூர்வீகம்

இதன் பூர்வீகம் தென்கிழக்காசிய நாடுகளாகும். 1960 - 1970 களில் இது சிங்கப்பூரில் உருவானது எனும் கருத்தும் உள்ளது.

## மேற்கோள்கள்

பகுப்பு:ரொட்டி வகைகள்
மிரிக்

**மிரிக்**, இந்திய மாநிலமான மேற்கு வங்காளத்தின் டார்ஜிலிங் மாவட்டத்தில் அமைந்துள்ள நகரம். மிரிக் என்ற சொல், மிர்யோக் என்ற லெப்சா மொழிச் சொல்லில் இருந்து மருவிய சொல்லாகும். அந்த லெப்சா மொழிச் சொல்லுக்கு தீயில் எரிந்த நகரம் என்று பொருள்.

## போக்குவரத்து
மிரிக் சிலிகுரியில் இருந்து 52 கி.மீ தொலைவில் அமைந்துள்ளது. வான்வழியாகப் பயணிக்க பாக்டோக்ரா விமான நிலையம்,  தொடருந்தில் பயணிக்க புது ஜல்பாய்குரி தொடருந்து நிலையம் ஆகியவற்றை சென்றடையலாம்.

## சான்றுகள்

## இணைப்புகள்

பகுப்பு:டார்ஜிலிங் மாவட்டம்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
ரோஸ்மேரி ரோஜர்ஸ்

**ரோஸ்மேரி ரோஜர்ஸ்** (Rosemary Rogers 7 திசம்பர் 1932)    இலங்கையில் பிறந்த ஆங்கில எழுத்தாளர் மற்றும் புதின ஆசிரியர் ஆவார். வரலாற்றுக் காதல் கதை புதினங்கள் எழுதியவர். சுவிட் சாவேஜ் லவ் என்ற இவருடைய முதல் புத்தகம் 1974 இல் வெளிவந்தது.
இவரது இயற் பெயர் ரோஸ் ஜான்ஸ் ஆகும். 

## வாழ்க்கைக் குறிப்புகள்

இலங்கையில் பனத்துரா என்னும் ஊரில் டச்சு- போர்ச்சுக்கீஸ் கலப்பின பரங்கியர் குடும்பத்தில் பிறந்தார். இவருடைய பெற்றோர் பள்ளிகளை நடத்தி வந்தனர்  எட்டு அகவை இருக்கும்போதே ரோஸ்மேரி எழுதத் தொடங்கினார். இலங்கையில் உள்ள ஒரு செய்தித்தாள் நிறுவனத்தில் சில காலம் எழுத்தாளராகப் பணி புரிந்தார்.

சிலோன் பல்கலைக் கழகத்தில்  மூன்றாண்டுகள் கல்வி பயின்ற பிறகு செய்தியாளராக இருந்தார். சூமா நவரத்தினம் என்னும் விளையாட்டு வீரரை மணந்தார்  சில ஆண்டுகளில் இருவரும் பிரிந்து விட்டார்கள். பின்னர் தம் பெண் மக்கள் இருவரை அழைத்துக் கொண்டு 1960இல் லண்டனுக்குப் புறப்பட்டார்.

ரோஸ்  மேரி அமெரிக்கவைச் சேர்ந்த லெராய் ரோஜர்ஸ் என்பவரை ஐரோப்பாவில்  சந்தித்தார். அவரை   செயின்ட் லூயிஸ் மிசூரியில் திருமணம் செய்து கொண்டார்.  கலிபோர்னியாவில் குடும்பம் அமைந்தது.  இவ்வாழ்க்கை எட்டு ஆண்டுகள் நீடித்தது  பின்னர் 1969 இல் ரோஸ்மேரியின் பெற்றோர் வந்து இவருடன் தங்கினார்கள்  1984 செப்டம்பரில் மூன்றாவது முறையாக கிறிஸ்தாபர் கடிசன் என்பவரை மணந்தார்.

## எழுத்துப் பணி

சிறுமியாய் இருந்தபோது எழுதிய படைப்புகளை திரும்பப் படித்து நிறைவு ஏற்படும் வரை திருத்தி எழுதினார். இவருடைய முதல் புதினம் சுவீட் சாவேஜ் லவ் மிகப் பெரிய அளவில் விற்பனை ஆனது. இரண்டாவது புதினம் டார்க் பயர்ஸ் பல இலட்சக்கணக்கான படிகள் விற்றன. முதல் மூன்று புதினங்களும் சேர்ந்து பத்து மில்லியன் படிகள் விற்றன. நாலாவது புத்தகம் விக்கட் லவ்விங் லைஸ் மூன்று மில்லியன் படிகள் விற்றன. ரோஸ்மேரி ரோஜர்ஸ் எழுதிய படைப்புகள் 25க்கும் மேல் உள்ளன.

## மேற்கோள்

பகுப்பு:வாழும் மக்கள்
பகுப்பு:அமெரிக்கப் பெண் எழுத்தாளர்கள்
பகுப்பு:1932 பிறப்புகள்
துரை கோவிந்தராசன்

**துரை கோவிந்தராசன்** (*Durai Govindarajan*)(பிறப்பு 1937-இறப்பு 07 நவம்பர் 2022) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். கோவிந்தராசன் தஞ்சாவூர் மாவட்டம் ஒரத்தநாடு வட்டம் வடக்கூரில் 1937 ஆம் ஆண்டில் பிறந்தார். பள்ளிக் கல்வியினை ஒரத்தநாட்டில் உள்ள கழக உயர்நிலைப் பள்ளியில் முடித்தார். திராவிட முன்னேற்றக் கழக உறுப்பினரான இவர் 1971 ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக கந்தர்வக்கோட்டை சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார். 1977 ஆம் ஆண்டு நடந்த சட்டமன்றத் தேர்தலில் திருவோணம் தொகுதியிலிருந்தும், 1984 ஆம் ஆண்டு நடைபெற்ற தேர்தலில் திருவையாறு தொகுதியிலும்,  அனைத்திந்திய அண்ணா திராவிட முன்னேற்றக் கழக சார்பில் போட்டியிட்டு, தமிழ்நாடு சட்டசபைக்கு துரை கோவிந்தராசன் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:1937 பிறப்புகள்
பகுப்பு:தஞ்சாவூர் மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:2022 இறப்புகள்
எம். ரெத்தினசாமி

**எம். ரெத்தினசாமி ** *(M. Rethinasamy)* ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் திருவையாறு சட்டமன்றத் தொகுதியிலிருந்து       2011 தேர்தலில், அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

*http://www.assembly.tn.gov.in/archive/14th_2011/members.htm

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
ஆர். எசு. முனிரத்தினம்

**இரா. சு. முனிரத்தினம்** (Ravilla. S. Munirathinam) ஓர் தமிழக அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977, 1980 மற்றும் 1984 ஆம் ஆண்டு நடந்த சட்டமன்றத் தேர்தல்களில் கும்மிடிப்பூண்டி தொகுதியிலிருந்து, அனைத்திந்திய அண்ணா திராவிட முன்னேற்றக் கழகம் கட்சி வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். .

இவர் ஆர். எம். கே பொறியியல் கல்லூரி, ஆர். எம். டி பொறியியல் கல்லூரி, ஆர். எம். கே பொறியியல் தொழில்நுட்பக் கல்லூரிகளின் நிறுவனரும் ஆவார். இந்நிறுவனத்தார் சென்னையை அடுத்த திருவேற்காடு பகுதியில் உள்ள ஆர். எம். கே பள்ளி என்னும் பெயரில் ஒரு பள்ளியைத் தொடங்கியுள்ளனர். நடுவண் இடைநிலைக் கல்வி வாரியத்தால் அங்கீகரிக்கப்பட்ட பள்ளி ஒன்றையும், சிறீ துர்காதேவி தொழில் நுட்பக் கல்லூரியையும் நடத்தி வருகின்றனர்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1948 பிறப்புகள்
கி. வேணு

**கி. வேணு ** (*K. Venu*)(7 அக்டோபர், 1950-20 அக்டோபர் 2023) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் தமிழ்நாடு சட்டமன்றத்திற்காக, திராவிட முன்னேற்றக் கழகம் கட்சி சார்பாக கும்மிடிப்பூண்டியிலிருந்து 1989, 1996 தேர்தல்களில் வேட்பாளராகப் போட்டியிட்டு வெற்றிபெற்றார்.

## சான்றுகள்

பகுப்பு:1950 பிறப்புகள்
பகுப்பு:2023 இறப்புகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்